
    Epilog

    Alte cărți din seria celor Șapte păcate:

    

    Dragostea este un pariu-Dorința

    Emily Crowford credea că viața ei este aranjată. Era prim-balerină în corpul de balet al orașului și avea tot ce și-ar fi dorit o fată: succes, bani, talent și un logodnic frumos, considerat de toată lumea o partidă bună. Niciodată nu și-ar fi imaginat că viața ei avea să ia o întorsătură atât de dramatică și că tot ce avea îi va scăpa printre degete într-o clipă.

    Ca să-și schimbe viața, Emily Crowford trebuia să moară.Și, în locul ei, s-a născut Blanche Deluxe, dansatoare și vedetă la Bluebells, unul dintre cele mai mari spectacole de cabaret din Vegas. Își folosea corpul ca să seducă și să distreze publicul, dar, în viața privată, ridicase bariere pentru a nu permite nimănui să se apropie de ea, să-și protejeze inima.

    Atunci când Tyler Williams, fermecătorul proprietar al cazinoului a văzut-o pe misterioasa dansatoare pentru prima dată, a fost copleșit de dorință.Ea însemna o provocare pe care Tyler ar fi vrut s-o câștige și ar fi pus cel mai mare pariu că ar fi putut să ajungă în patul ei, de dragul plăcerii.

    Ceea ce nu știa el era faptul că atunci când un pariu implică inima, poate fi un câștig uriaș...dar poate fi și o pierdere la fel de uriașă.

    ˮDragostea este un pariuˮ- reprezintă a doua poveste din seria celor Șapte Păcate.

  
    
      
        Mesajul 
        autoarei
      
    

    Șapte păcate. Șapte sentimente umane care sunt împotriva Legilor Divine. Șapte greșeli pe care le-am făcut cu toții sau de care ne-am lovit într-un anumit moment al vieții noastre.

    
      Invidia,Dorința,Mânia, Vanitatea, Lăcomia, Desfrâul 
      și Lenea.
    

    Fiecare poveste din seria celor Șapte Păcate este inspirată de unul din aceste sentimente.Toate poveștile au un început, un punct culminant și un sfârșit și pot fi împletite cu personaje care apar în poveștile anterioare.

    În ˮDragostea este un pariuˮ vom urmări creșterea dorinței dintre un bărbat care a cunoscut dorința dintotdeauna și o femeie cu un trecut dureros care nu-și dorește să lase garda jos.Faptul că am scris despre Tyler și Blanche a fost un moment special și sper să ajungă la inimile voastre așa cum a ajuns la inima mea.

    Când terminați de citit această carte, vă rog să-i faceți o recenzie și să o recomandați și prietenilor voștri. Recenzia voastră va ajuta și pe alții să devină curioși să citească această carte.

    Vizitați adresa mea de web și urmăriți-mă pe Facebook pentru a fi la curent cu noutăți și apariții următoare.

    Cu dragoste,

    Sophie Adams

  

    Lust – Dorință pasională
l ᶺ s t 
substantiv (lat lascivus) 

    1 – Pasiune pentru un lucru.

    2 – Înclinație pentru senzualitate exagerată ,dorință, voluptate.

    3 – Dorință pasională instinctivă privind dorința senzuală și erotică.

  
    
      
        Blanche
      

      ˮEmily Crowford este moartă. Rămâi concentrată, Blanche Deluxeˮ , așa îmi spuneam în fiecare dimineață când mă trezeam și o umbră de tristețe mi se așeza pe față în timp ce mă uitam la pereții mucegăiți din micul meu apartament închiriat din Lake Las Vegas. Pentru o femeie obișnuită să trăiască într-o vilă cu opt dormitoare din districtul bogaților, Raleigh, Carolina de Nord, era greu să-mi păstrez echilibrul și optimismul când trăiam acum într-un cartier plin de bețivi, prostituate și traficanți de droguri. Ca să ajung în cealaltă parte a orașului, în Strip, îmi lua cel puțin două ore. Apoi, erau repetițiile de opt ore non-stop pentru un spectacol de o oră și jumătate și apoi trebuia să fac același drum la întoarcere, dar, acum având în plus presiunea orei târzii din orașul care nu doarme niciodată și pericolele care puteau să apară la acea oră din noapte.

      Dar, nu mă puteam plânge. Putea fi și mai rău. Cel puțin aveam mâncare pe masă și un acoperiș deasupra capului-deși urât, mic și mucegăit, dar și o slujbă care mă ajuta să supraviețuiesc.

      Încă îmi amintesc când am sosit în Vegas, acum mai mai mult de un an. După moartea mamei mele și citirea testamentului, am pierdut tot: familia, locul meu ca prim-balerină în corpul de balet al orașului, statutul social și logodnicul. Așa spuneam când mă refeream la Jacobs Mills-băiatul care nu merită să i se spună numele.Ticălosul care mi-a călcat inima în picioare și care a plecat la primul semn de necaz.Singurul lucru care mi-a rămas a fost casa, dar era ipotecată de mulți ani așa că a trebuit s-o vând ca să platesc toate datoriile, taxele și impozitele. Cu numai două sute de dolari în cont și fiind tratată ca o asistată social de toată lumea pe care o știam, mi-am făcut o listă cu toate statele Americii și, cu ajutorul unei aplicații de pe telefonul meu, am ales unul la întâmplare. Îmi alesesem destinația. Numerele se roteau și a apărut Nevada.În mai puțin de 24 de ore, eram în avion, la clasa economică, spre Las Vegas, cu o singură valiză, pe care am vândut-o când am ajuns aici și o bucată de hârtie mototolită pe care era un anunț pentru o probă la un cazinou în acest oraș.

      Cea mai mare escrocherie din lume!

      Când am ajuns în oraș, am văzut ceea ce se presupunea că este cel mai rău lucru din Vegas:cluburi de streaptease.

      Femeile ar trebui să apară dezbrăcate sau semi-dezbrăcate pe scene care erau în stare mai rea decât apartamentul meu, să danseze în jurul unui stâlp și să primească bani în chiloți.Lăsau 65% din câștig proxenetului care deținea clubul.

      Recunosc că zilele acelea au fost groaznice. Am primit o slujbă ca si chelneriță în cel mai rău restaurant din lume, aflat în partea întunecată a orașului Strip.Ore întregi stăteam în picioare servind tot felul de oameni, ascultând cele mai proaste discuții, având fundul ciupit și încercând să mă port cât mai respectuos cu clienții pentru 1,5 $ per oră. Era aceeași poveste la toate barurile și cluburile la care am fost: puteam fi o dansatoare de cabaret semi-dezbrăcată sau o prostituată.Trebuia doar să aleg. Banii mi se terminau,proprietarul mă amenința că mă dă afară din apartament și astfel nu aș fi avut o masă decentă în următoarele cinci zile când deodată norocul mi s-a schimbat. Am reușit să ajung la probe pentru spectacole mai bune. Atunci am cunoscut-o pe Kitty Monroe, o prostituată originală. Cu un corp în formă de clepsidră și cu niște buze de-ți venea să mori, Kitty era la fel de sexy pe cât îi era și numele și înnebunea bărbații și făcea femeile să fie invidioase.Am cunoscut-o pe Kitty într-un cazinou vechi unde activa ca și coregraf și angaja fete pentru următorul ei spectacol.S-a uitat la mine din cap până în picioare, și buzele ei roșii s-au deschis cu un dezgust.

      ˮ Draga meaˮ, a spus,ˮpoate că Lacul Lebedelor este un adevărat succes de acolo de unde vii tu, dar, aici, în Vegas, pentru a fi o dansatoare de succes, trebuie să ai picioare lungi, bine proportionate, un fund rotund care să facă bărbații să saliveze și, cel mai important, să știi să-ți miști șoldurile.ˮ

      Nu am trecut proba. Balerina de 1,5 m, slabă, dar cu un corp tonifiat, blondă și cu o expresie obisnuită, nu era compatibilă cu senzuala Kitty. Dar, după ce m-a văzut plângând de parcă mi-aș fi pierdut cel mai bun prieten, a fost de acord să mă ajute și să mă antreneze să fiu o dansatoare perfectă.

      Bineînțeles, nu-mi puteam lungi membrele de 1,50 m să mă transform într-o fată de 1,75 m și atunci Kitty m-a pus să particip la un antrenament mai potrivit pentru un soldat care merge la război. Dieta mea, care fusese de 1200 de calorii pe zi, a fost practic dublată. Obiectivul exercițiilor nu era de a-mi menține mușchii fermi, ci să-mi cresc rezistența. Trebuia să-mi îngroș picioarele și fundul încât, pentru prima dată în viața mea, aveam un corp cu forme așa de frumoase, încât Jessica Rabbit ar fi fost invidioasă. Kitty m-a învățat cum să fac mișcări precise și cum să-mi mișc șoldurile, să fac un balans senzual și ceea ce eu numeam scoaterea în față a pieptului care atrăgea atenția asupra tuturor calităților mele... pe care nici nu știam că le am.

      După câteva luni, eram o fată frumoasă: pe lângă faptul că aveam un corp cu forme, îmi câștigasem și o înfățișare sexy și mai sofisticată datorită lecțiilor de machiaj, hainelor mele strâmte și a părului lung și roșcat, în loc de vechiul meu blond.

      Când Kitty a considerat că sunt gata să dau lovitura, cu ochii în lacrimi, mi-a dat un bilet și mi-a spus că am absolvit cursurile ei cu success, desi fusesem singura elevă și pentru acest lucru, meritam un nume nou și o oportunitate nouă.

      Aceasta a fost ziua în care am îngropat-o pe Emily Crowford și am devenit Blanche Deluxe, roșcata sexy.

      Pe afiș, într-o frumoasă caligrafie, Kitty a scris:

      

      Teatrul Bluebells

      Casino Luxury-Strip Vegas, 8455

      Interviu cu Elijah

      Marți, ora 16.00

      Bluebells era unul dintre cele mai importante teatre din Vegas, cu spectacole zilnice, pe care turiștii din întreaga lumea îl căutau. Era situat într-o zonă frumoasă , Luxury, cu un hotel de cinci stele și un cazinou chiar în inima orașului Strip.Postul vacant era pentru o dansatoare profesionistă, adică, o super-dansatoare, dar chiar dacă nu aș fi avut șansa sa-mi dovedesc tehnica de dans și talentul, Bluebells m-ar fi plătit oricum mai mult decât luam de la actualul meu loc de muncă.

      Când am ajuns la cazinou cu treizeci de minute înainte de audiții, m-am lovit de cel mai mare rând de oameni pe care-l văzusem în viața mea.Sute, poate milioane, de femei de toate felurile și dimensiunile, erau așezate la rând ca să ajungă la teatru. Blonde, roșcate, șatene, brunete, diversitatea era mare. Dar aveau un lucru în comun:sexualitate, bluze tăiate, antipatie înnăscută și înălțime. Păreau uriașe pe lângă mine, dându-mi impresia că dacă una ar fi vrut să mă împingă și să mă scoată de acolo,nici nu aș fi fost observată.

      Am tras aer în piept și m-am așezat la sfârșitul rândului șerpuit, răsucind pe deget o șuviță roșcată și încercând să mă concentrez în ciuda pălăvrăgelilor. Asta era cea mai mare greutate: să blochez tot ce este în jurul meu astfel încât să mă concentrez și să fac un spectacol bun și să las o impresie bună. Întotdeana eram vedeta spectacolului și când mi se cerea să fac liniște, acționam imediat. Mi-am închis ochii și mi-am amintt de dressing-ul meu. Vremuri bune care nu se vor mai întoarce.

      Am inspirat și am expirat ușor, încercând sa-mi găsesc echilibrul. Dacă am învațat un lucru de la loviturile primite de la viață, a fost acela că pot sta în picioare în fața oricărei greutăți. Viața era dură, dar și eu eram.

      

      Am început să mă întind, simțind privirea unor dansatori dezinteresați.Apoi, mi-a atras atenția o zarvă. Un fel de alai mergea pe lângă șir: două femei îmbrăcate elegant având o înfățișare nonșalantă și un bărbat îmbrăcat într-o cămașă înflorată și chel le zâmbea fetelor.Alături de ei era și un bărbat de vreo 18 ani care punea brățări, de parcă erau niște VIP-uri la spectacol,unor fete care fuseseră alese de cel mai frumos bărbat pe care-l văzusem în viața mea.

      Purta un costum gri, croit manual, o cravată din mătase roșie și pantofi din piele italienească. Părul lui negru tăiat foarte scurt și barba sa, care îi acoperea linia maxilarului, îi dădeau au aer misterios.Ochii lui observau fetele foarte repede din cap până în picioare, evidențiind un bărbat care avusese la picioare cele mai frumoase femei.La fiecare pas pe care îl făcea, indica o fată și băiatul îi punea brățara. Era un bărbat sexy, seducător și experimentat.

      Dacă aș fi fost genul de fată care punea pariuri, ceea ce nu eram, aș fi pariat cei 10 dolari pe care îi aveam în geantă și balerinii mei, pe care nu-i puteam arunca din motive sentimentale, că bărbatul acesta era un jucător de casino. Cel mai periculos jucător din câți existau în Vegas.

      Ține minte: când ajungi în preajma unui astfel de jucător, fugi. Nu le e teamă de nimic și nu vor ezita să facă ce-și doresc. Ei nu renunță și să-i provoci e ca și cum ai flutura un steag roșu în fața unui taur. Când se aude sunetul -Ding!Ding!Ding! fie că este vorba de o fată sau de monede, ei pur și simplu se mută la altă masă sau la altă fată, fără să le pese ce lasă în urmă.

      Ar fi trebuit să-mi ascult propriul sfat și sa-mi iau ochii de la Domnul Sexy, dar senzualitatea pe care o emana era atât de naturală și de puternică încât nu mă puteam concentra la nimic altceva.

      Femeile din jurul meu cloncăneau ca niște pui în coteț, gemeau,guițau chicoteau și singurul lucru pe care-l înțelegeam a fost Tyler și am bănuit că acesta era numele lui.

      Acest grup venea din ce în ce mai aproape de mine până când el, având cei mai expresivi ochi pe care i-am văzut vreodată, s-a uitat în sfârșit la mine.

      Maică Sfântă.

      Și-a trecut limba peste buzele-i perfecte, care păreau moi ca niște piersici coapte și m-a studiat din cap până în picioare, trezindu-mi toate simțurile și niciodată nu m-am simțit atât de conștientă de sine până atunci. Ochii lui mi-au studiat corpul, trecându-mi peste picioare, peste curbele șoldurilor, la talia de viespe arătată prin rochie, la pieptul ridicat de un sutien cu push up oferit de Kitty, urcând la buze și oprindu-se la ochi. Când ochii ni s-au întâlnit, m-am simțit de parcă luăsesem foc, arzând de dorință, pasiune și altceva pentru care nu am cuvinte să descriu.

      ʺȘi eaʺ, a zis el, făcând o mișcare cu fața în direcția mea, fără să-și ia ochii de la mine. Tânărul a venit către mine, dar a fost oprit de femeia din alai.

      ʺTy, i-ai văzut dimensiunile? Este practic, o piticanie ʺa spus aceasta, strâmbând din nas. M-am strâns, de parcă fusesem lovită.

      Fără să-și ia ochii de la mine, bărbatul despre care aflasem că-l cheamă Tyler, i-a răspus acelei femei pe un ton care m-a făcut să mă ghemuiesc și să mulțumesc Cerului că nu-mi erau adresate mie acele cuvinte.

      ʺAnnie, eu sunt singurul care alege candidatele. Apoi Elijah. Și ea nu este o piticanie. Este o femeie mignonă.Genul de femeie care stă perfect în brațele unui bărbat.ʺ A zâmbit și m-a făcut să roșesc.

      ʺJucător!ʺ cuvântul care mi se aprindea în minte cu lumini strălucitoare. Am încercat să-mi păstrez postura și să nu-mi permit să fiu afectată de cuvintele lui seducătoare.

      Femeia s-a dat înapoi și tânărul mi-a pus brățara în sfârșit la încheietura mâinii. Bărbatul cu chelie a bătut din palme și a spus ʺCele care aveți brățara, mergeți în camera roșie. Restul puteti pleca. Vă mulțumim!ʺ

    

    
      
        Tyler
      

      Stăteam pe un scaun în biroul meu și mă uitam la agitația din Vegas pe fereastra enormă,dintr-un capăt al camerei în cealaltă. La această oră, orașul Păcătoșilor se trezea, pregătit să întâmpine jucătorii, turișii și oamenii de toate felurile, pe străzile și stabilimentele sale.Semnele strălucitoare se vor aprinde în curând ca farurile colorate pentru a atrage pe oricine se află pe străzi, dornic să-și cheluiască banii în cazinoul orașului.

      Întotdeauna mi-a plăcut asta. De fapt, eu am fost un bărbat de noapte. Iubeam luminile strălucitoare care se zăreau pe cerul întunecat, sunetul aparatelor cu monede din cazinou, râsetele și paharele închinate ale turiștilor , și jucătorii profesioniști care se așezau la masa de pocker, la masa de 21 si la masa de Baccarat.

      Am fost crescut în această agitație a orașui Vegas. Tatăl meu, un faimos jucător de poker, și-a petrecut ultimele zile la masă.Eram numai noi doi, deoarece mama, o dansatoare faimoasă, fugise cu un bărbat bogat, proprietar de fermă din Texas și nu s-a mai uitat niciodată înapoi. Aveam numai cinci ani când tata s-a hotărât să mă ia cu el peste tot.Asta includea și cele mai importante cazinouri din Vegas.

      Am învățat să număr jetoane înainte să învăț să-mi scriu numele. La vârsta de 10 ani, eram deja o legendă în cercul marilor jucători și puteam juca chiar mai bine decât tata. La vârsta de 17 ani, l-am pierdut. A murit din cauza unei ciroze hepatice cauzată de bețiile sale. Când am împlinit vârsta de 18 ani, am câștigat primul million la un campionat în oraș.

      La puțin timp după aceea, mi-am cumpărat primul cazinou, Royale și am devenit un om de afaceri.Aici am învățat totul despre afacerea mea. Urmând sfatul tatălui meu să-mi țin capul și mereu să investesc responsabil, am început să am success si să fac bani-o mulțime de bani. Azi, cazinourile din Grupul Williams-Royale, Mystery și Luxury, care au fost mândria și bucuria mea, erau cele mai mari cazinouri din Vegas și eram tare mândru de ele.

      Normal, trăind în Orașul Păcătoșilor, aveam două mari vicii: jocurile de noroc și femeile. Prima reprezenta cine eram. Am fost crescut de un bărbat competitiv și nu numai la mese. Puteam pune pariuri și cu mine în situația în care eram. Lucruri, ca întrebările, cât timp îți va lua până îți vei atinge scopul, câte exerciții poate face corpul meu,cât durează să aduc o femeie în patul meu și cât de repede mă voi sătura de ea…mă duceau la cel de-al doilea viciu.

      Uite, îmi plăceau femeile. Mult. Toate tipurile:blonde, brunete, înalte, scurte, slabe, cu forme. Întotdeauna aveam o femeie superbă la braț și cele din jur șușoteau și făceau tot ce puteau să mă mulțumească, fie în pat, fie în afaceri. Evident, partenerele mele erau foarte bine recompensate cu sex spectaculos și cadouri scumpe. Dorința curgea prin venele mele, la fel ca și mâncatul și dormitul. Era păcat că nu întâlneam o femeie de care să fiu interesat mai mult timp. Relația mea cea mai lungă a fost de trei săptămâni. Apoi, instinctul meu de vânător s-a trezit și abia așteptam următoarea provocare.

      Exista o persoană care-mi dădea dureri de cap. Barbarella. Numai când mă gândesc la numele acesta îmi îmi dă fiori pe șira spinării. O dansatoare din Luxury.A venit la biroul meu într-o zi să-mi arate că poate să-și miște fundul suficient de mult încât să fie dansatoarea principală. Un lucru a dus la altul și m-am trezit că se legăna mai bine în poala mea decât pe scenă.

      CE GREȘEALĂ!

      În aproape 12 zile, frumoasa și siliconata blondă și-a găsit drumul în viața mea și înainte să apuc să arunc zarul, deja se mutase în apartamentul meu. Îți vine să crezi că ajunsese să-și pună un pachet de absorbante în dulapul meu de la baie?Când am încercat să aduc acest lucru în discuție, s-a supărat, a început să plângă și am terminat făcând sex. Știu, știu, sunt un sentimental când e vorba de femei frumoase.

      Ultima mutare a Barbarellei a fost atunci cănd a adus un bijutier la Luxury și și-a ales un inel de logodnă.Unul pe care chipurile  trebuia să i-l dau eu oferindu-mi libertatea acelei nebune manipulatoare. Relația noastră s-a încheiat și și-a pierdut și slujba ca dansatoare deoarece mă tot urmărea prin cazinouri, mă suna la telefon și închidea și apoi apărea cu ochii în lacrimi în camera mea din Luxury.

      Elijah m-a amenințat că-mi taie penisul dacă mai duc vreo dansatoare în patul meu și apoi el se era nevoit să facă din nou selecție pentru angajarea altor fete. Dar cum mă puteam stăpâni când toate elementele acelea micuțe și bikinii aceia strălucitori, cărora Elijah le spunea păsări, aveau un efect devastator asupra mea?

      ʺTyler? ʺ Se auzi o voce în spatele meu și când m-am întors, am văzut-o pe Annie Clark, asistenta mea personală, intrând în cameră.Purta o rochie roșie, pe corp, suficent cât să fie senzuală, dar nu prea mult și pantofi cu toc de aceeași culoare. Părul ei ca mierea căzu în valuri pe umeri și s-a îmbujorat ca de fiecare dată când mă vedea. Știam că Annie și-ar fi dorit să-mi fie asistentă și în pat, dar era măritată cu un băiat din paza de la Royale. El avea aproape 2 metri înălțime și corpul lui era de aproape trei ori mai mare decât al meu și, pentru că-mi doream să rămân în viață, am făcut tot ce mi-a stat în putere s-o țin la distanță.

      S-a oprit în fața biroului meu și a zâmbit.

      ʺA sunat Elijah. A zis că rândul se înșiră de-a lungul cazinoului.ʺ Și-a mutat greutatea de pe un picior pe celălalt și ș-a jucat cu o șuviță de păr pe deget.

      ʺCe rând? ʺ am întrebat, confuz.

      ʺPreselecțiile pentru dansatoare la Luxury. Ca și Barbarella, alte două păsări au zburat la alt cazinouʺ, mi-a explicat și a râs. ʺPot face eu preselecțiile în locul tău, dacă vrei.ʺ

      Poftim? Era nebună? Preselecțiile erau cele mai distractive și întotdeauna le-am făcut eu.

      ʺNu, mulțumesc.ʺ M-am ridicat și mi-am luat geaca. ʺVoi păstra tradiția. Vezi dacă asistenta lui Elijah are nevoie de ajutorul tău în organizarea candidatelor selectate.ʺ

      Am traversat camera și am ajuns la receptie unde Annie lucra cu Meg, o doamnă de 50 de ani, și cu asistenta acesteia.

      În timp ce Annie a mers la biroul ei și a dat un telefon, eu am luat un lift și am coborât la parter, apoi am mers în locul în care se țineau preselecțiile. Holul hotelului era gol la acea oră, cu excepția unor turiști care se pregăteau să iasă în căutatea aventurii din Vegas. Holul era mai aglomerat noaptea când oaspeții și spectatorii Teatrului Bluebells stăteau pe gresia din marmură italiană.

      Am trecut pe lângă mesele de jocuri,am salutat câțiva angajați din schimbul de noapte care mi-au zâmbit. Mi-am luat moneda norocoasă din buzunarul de la geacă în timp ce adrenalina provocării îmi curgea prin venele. M-am oprit la ușă și am văzut un rând enorm de dansatoare care erau prin toată camera. Majoritatea era formată din femei înalte cu corpuri în formă de pară și puteam să pariez, că așa cum îl ajutam pe Elijah să-și aleagă noile păsări, la fel îmi alegeam și noua iubită. Una care să nu fi fost aleasă pentru Luxury, bineînțeles, altfel Elijah m-ar fi omorât.

      Am aruncat o privire tuturor acelor femei frumoase și am zâmbit, gândindu-mă că sunt destule opțiuni, pentru ambele poziții, dar o mișcare în jumătatea rândului mi-a atras atenția. O roșcată, mai scundă decât dansatoarele care erau acolo, se uita de jur-împrejur, surprinsă fiind de numărul mare de persoane care își așteptau rândul. După ce și-a deschis ochii mari și gura, în forma unei inimi și cu buzele roșii aproape ca părul care cădea senzual în valuri pe spate, a mers pe lângă rândul format, legănându-și șoldurile cu grația unei balerine, în ciuda formelor corpului ei. Era scundă, nu mai mult de 1,50m. Roșcata și-a pus geanta pe podea și, în timp ce alte fete vorbeau tare, râdeau și glumeau între ele despre cine va fi aleasa, ea a început să-și facă încălzirea. Părea foarte concentrată.Miscările ei, care fuseseră învățate și numai pentru a își încălzi mușchii și să se pregătească pentru preselecții, m-au entuziasmatt într-un fel în care nu mai fusesem de mult timp, sau, să fiu mai precis, nu fusesem niciodată.

      Nu am avut niciodată o iubită scundă ca ea și mă întrebam cum s-ar simți un corp ca al ei lângă al meu. Acest gând mi-a trezit un sentiment de dorință sălbatică, dar, mai mult decât atât, o dorință de protejare și îngrijire a acestei femei frumoase din fața mea. Acest sentiment m-a speriat și am început să mă ocup de candidate, ca să nu mă duc la ea, s-o aleg și s-o arunc pe umăr și să o fac a mea chiar acolo, în mijlocul camerei, ca un troglodit.Ia-o ușor, Williams! mi-am spus.Eram un tip căruia îi plăcea sexul, dar nu eram un pervers nebun.

      Pariam pe mine însumi că pot s-o ignor pe roșcată și am trecut pe lângă ea fără să mă uit la ea-faptul că mă uitam cu colțul ochiului nu conta. Simțindu-mă un pic excitat și deranjat, m-am dus lângă Elijah care mă aștepta lângă Peggy, asistenta lui si lângă Brian, practicantul lui pe care l-a luat sub aripa lui de când a aflat că stă pe lângă cazinou , căutând mâncare și un loc să doarmă. El a făcut acest lucru pentru Brian deoarece și el și-a pierdut părinții și nu fusese acceptat în niciun orfelinat din cauza faptului că împlinise 18 ani cu două luni înainte să rămână orfan.

      ʺTy,ʺ a zis Elijah când mi-a strâns mâna și a rânjit.ʺEști gata pentru preselecții?ʺ

      Aceste preselecții erau deja legendare pentru cazinourile Wiliams. Această alegere făcea parte din vraja naturală a spectacolelor noastre și creau o așteptare și mai mare printre fete. Ele erau foarte luptătoare și ar fi făcut orice să fie alese, chiar dacă nu erau printre dansatoarele importante ale spectacolului.

      ʺBineintelesʺ, am răspuns. După ce l-am Salutat, mi-am pus moneda norocoasă înapoi în buzunar. Apoi am auzit sunetul tocurilor pe podea. Când m-am întors, am văzut-o pe Annie cu fața spre noi având un clipboard în mână întrebând: ʺ Începem? ʺ

      Am început să ne plimbăm pe lângă rândul format. Preselecțiile pentru cazinoul William reprezentau rezultatul frumuseții, carismei, senzualității, și, bineînțeles, a norocului. În timp ce mergeam încet pe lângă candidate, le-am indicat pe cele care îmi atrăseseră atenția într-un fel. Cele care erau alese erau identificate printr-o brățară și duse la teatru. Procesul era unul la întâmplare și fără nicio cerință, cu excepția cererii pentru bun gust.

      Ocazional, Elijah îmi șoptea ceva în ureche despre vreo fată pe care o sărisem, dar lui îi atrăsese atenția. Părerea lui era importantă deoarece el are ochi pentru tehnică.

      Am mers de-a lungul rândului de femei frumoase care făcuseră tot posibilul să stea în ipostaze sexy, să-și rujeze buzele în culori vii și care își împingeau bustul să-și arate calitățile pe cât posibil.

      Îm mod normal, aș fi ales două sau trei, poate chiar patru femei care ar fi dansat pentru mine în altă parte. Evident că nu toate în același timp,deoarece am aflat acum mult timp că dansatoarele detestă să-și împartă spectacolele cu alte fete.Dar, până acum, în ciuda faptului că multe dintre ele erau genul meu, instinctul de vânător nu ieșea la suprafață. Ce se întâmplă?

      Am ajuns la sfârșitul rândului și ochii mi-au căzut pe ultima dansatoare. Roșcata. O mică problemă care sigur se va transforma într-o bătaie de cap pentru mine. Să o aleg pe ea ar fi fost o idee atât de greșită încât nici nu voiam să mă mai gândesc la varianta asta.

      Nu este suficient de înaltă, îmi spuneam.

      Se poate compensa prin dans, spunea partea mea liniștită.

      Nu are suficientă putere fizică să danseze bine, argumentam.

      Frumusețea ei compensează totul, venea răspunsul.

      Sunt multe alte femei frumoase, îmi spuneam în timp ce ochii îmi erau ațintiți asupra ei, apreciind fiecare formă a corpului ei.

      Niciuna nu este la fel de sexy ca ea. Niciuna nu trezește dorința în tine, răspundea subconștientul meu în timp ce indicam la întâmplare o blondă în ciuda dezaprobării lui Elijah.

      Mi-am luat moneda norocoasă din buzunar. Cap, aș fi ales-o pe ea. Pajură, nu aș fi ales-o. Ochii ni s-au întâlnit și as fi putut simți în aer ceva care vibra între noi, cu dorință, pasiune și altceva ce nu aș fi putut explica. Mi-am aruncat privirea în jos la moneda din mână.

      ʺȘi eaʺ,am spus,arătând spre belle petite , fără să-mi iau ochii de la ea. Deodată, Annie a protestat, nesocotind un ordin pentru prima dată.

      ʺTy, ai văzut ce dimensiuni are? Este practic o piticanie.ʺ

      Fără să-mi iau ochii de la roșcată, am pus-o pe Annie la locul ei. Aș fi vrut să am o discuție cu ea chiar atunci.

      ʺAnnie, eu sunt singurul care alege candidatele. Apoi, Elijah. Și ea nu este o piticanie. Este doar Mignonă, genul de femeie care se potrivește perfect în brațele unui bărbat.ʺ Am zâmbit și la belle petite a roșit.

      Acum am simțit adrenalina de a vâna cum îmi curgea prin vene. În timp ce Elijah bătea din palme și dădea ordine candidatelor selectate, eu pariam că aș fi putut s-o am pe această fată în patul meu chiar în acea noapte. Și nu ca să dormim.

